For at fremme samarbejdet mellem OLT'erne, AVS-/nabolandene og regionerne i den yderste periferi er der udarbejdet et vejledende notat, som skal tilskynde til fælles projekter, der finansieres af EUF og Den Europæiske Fond for Regionaludvikling (EFRU).

Der er udarbejdet detaljerede programmeringsinstrukser, som er rettet specifikt mod OLT'erne, og som danner grundlag for vejledning af de pågældende lande og territorier. Disse instrukser omfatter både retningslinjer og særlige skabeloner for de forskellige etaper i udarbejdelsen af programmeringsdokumentet.

OLT'erne har fortsat det primære ansvar for udarbejdelsen af programmeringsdokumenterne, bl.a. med hensyn til hvilke prioriteter deres strategier baseres på og sikringen af, at de fornødne lokale høringer finder sted. Der er på OLT'ernes anmodning stillet faglig bistand til rådighed for at hjælpe OLT'erne i programmeringsprocessen i overensstemmelse med artikel 81 associeringsafgørelsen.

Kommissionen træffer kun én formel afgørelse med henblik på at godkende OLT-programmeringsdokumenterne, og denne omfatter både de strategiske retningslinjer og den detaljerede programudformning. Det betyder, at et programmeringsdokument ikke kan vedtages, før der er udarbejdet og formelt opnået enighed om en strategi og en handlingsplan. Budgetstøtte er den foretrukne gennemførelsesmetode i OLT'erne.

I associeringsafgørelsen fastlægges en programmeringsproces, som gælder specifikt for OLT. I modsætning til gruppen af lande i Afrika, Vestindien og Stillehavet (AVS-landene) baseres programmeringen ikke på nationale vejledende programmer, men er derimod en proces med ét trin, nemlig udarbejdelsen af et programmeringsdokument bestående af to dele: a) en strategi for EU's indsats (Del A) og b) en handlingsplan (Del B).

Gennem regionale programmer sigtes der mod at fremme samarbejdet mellem OLT i samme region, som har fælles problemer og prioriteter. Ved de foranstaltninger, der finansieres under den regionale tildeling, ydes der støtte til udformning og gennemførelse af omfattende regionale programmer og projekter, som har til formål at løse disse problemer. Der tilskyndes aktivt til at inddrage andre finansieringskilder, herunder andre finansielle EU-instrumenter, gennem samarbejde med AVS-lande og/eller tredjelande i nærområdet samt med regionerne i EU's yderste periferi.

Ud fra de kriterier, der er fastsat i associeringsafgørelsen, anses 16 OLT for at være berettiget til en territorial tildeling under 11. EUF . Det skal bemærkes, at Grønland støttes direkte gennem EU's almindelige budget på basis af "Grønlandsafgørelsen" .

De ressourcer under 11. EUF, der er stillet til rådighed for OLT, er fordelt som følger, jf. bilag II til associeringsafgørelsen:

Støtten ydes hovedsageligt gennem Den Europæiske Udviklingsfond (EUF), hvor der er afsat 364,5 mio. EUR under 11. EUF-OLT for programmeringsperioden 2014-2020 .

I associeringsafgørelsen (OAD) fastlægges de retlige rammer for relationerne mellem de oversøiske lande og territorier (OLT), de medlemsstater, som de hører under, og Den Europæiske Union. Ifølge traktaten om Den Europæiske Unions funktionsmåde (TEUF) er formålet med associeringsafgørelsen at understøtte en bæredygtig udvikling af OLT'erne og fremme EU's værdier i resten af verden.

Afholdte høringer

Siden programmeringen startede, har der været omfattende høringer mellem OLT og Europa-Kommissionen (både i hovedkvarteret og i delegationerne).

Programmeringsprocessen for OLT'erne blev indledt under det 12. OLT-EU-forum i december 2013 efter vedtagelsen af associeringsafgørelsen og de relevante finansielle rammer. Europa-Kommissionen har fremlagt de vejledende finansielle tildelinger og programmeringsinstrukserne for OLT'erne og de medlemsstater, som de hører under, og indledt høringsprocessen med henblik på en aftale om mulige samarbejdssektorer.

Europa-Kommissionen har siden da aktivt støttet OLT i hele programmeringsprocessen ved at finansiere og/eller fremme tilrettelæggelsen af særlige seminarer, workshopper og konferencer, således at der kunne føres drøftelser om fælles prioriteter og mål.

Der blev afholdt flere workshopper og møder i 2016 med det formål at fremme dialogen mellem de forskellige involverede parter og komme videre med programmeringen. De tog udgangspunkt i resultaterne af to regionale OLT-konferencer, som blev tilrettelagt for OLT i Stillehavet (november 2014) og OLT i Vestindien (februar 2015). Konferencerne ansporede til et regionalt samarbejde med de aktører i området, der ikke er en del af OLT'erne, og gjorde det muligt at komme videre med OLT'ernes udvælgelse af målsektorer (og delsektorer) for de to regionale programmer (klimaændringer og biodiversitet for det regionale program i Stillehavet og bæredygtig energi og biodiversitet i havområder for det regionale program i Vestindien).

Der blev holdt to regionale konsultationsmøder for OLT i Vestindien i henholdsvis februar og september 2016, hvilket gjorde det muligt at komme videre med udvælgelsen af det regionale program for Vestindien, og der er planlagt et tredje konsultationsmøde i starten af 2017 med henblik på at afslutte udarbejdelsen. Derudover blev der holdt en workshop om det tematiske program under 11. EUF i februar 2016, hvor OLT'erne fik mulighed for at nå til generel enighed om de vigtigste områder for de to målsektorer (bæredygtig energi og klimaændringer, herunder katastroferisikobegrænsning).

Derudover var der omfattende høringer blandt OLT i Stillehavet, som gjorde det muligt ikke alene at komme videre med programmeringen, men også at overveje muligheden for at gøre yderligere fremskridt med den regionale integration og for at samarbejde med nærtliggende AVS-lande. Der er i den forbindelse yderligere høringer i gang for at se nærmere på og fastlægge mulige synergier mellem AVS-landenes regionale program og OLT'ernes regionale program i Stillehavet.

Endvidere kom man videre med drøftelserne om strategiske prioriteter som led i den associeringsdialog, der blev etableret ved associeringsafgørelsen På teknisk plan blev der i 2016 afholdt fire trepartsmøder mellem Kommissionen, OLT-repræsentanter og de medlemsstater, som de hører under. Disse møder gav mulighed for en dialog mellem Kommissionen og OLT'ernes og medlemsstaternes repræsentanter.

Der blev også holdt et møde i partnerskabets arbejdsgruppe vedrørende miljø og klimaændringer i juni 2016 med fokus på området bæredygtig energi, hvor OLT'ernes stærke engagement blev bekræftet. Arbejdsgruppens møde blev holdt som en direkte følge af og i tråd med resultatet af andet topmøde om bæredygtig energi, hvori OLT'ernes energiministre deltog, hvilket sikrede politisk opbakning på højt plan.

På politisk plan fik parterne på det 14. OLT-EU-forum i februar 2016 – med udgangspunkt i konklusionerne fra 13. OLT-EU-forum i 2015 – mulighed for igen at understrege deres gensidige vilje til at tage tackle vigtige spørgsmål af fælles interesse, såsom klimaændringer og investerings- og vækstmuligheder for OLT. Der blev også givet udtryk for nødvendigheden af at finde en fælles tilgang til den måde, hvorpå problemer løses, hvilket direkte understøtter de tematiske og regionale programmer.

Navnlig styrkede undertegnelsen af den fælles erklæring fra Den Europæiske Union og 22 oversøiske lande og territorier om styrket samarbejde inden for bæredygtig energi forbindelserne mellem OLT'ernes energipolitiske tilsagn og den støtte, som Den Europæiske Union kan yde via midler fra 11. EUF. Med undertegnelsen gentog OLT'erne også deres tilsagn om bæredygtig energi i overensstemmelse med den globale klimaaftale, der blev indgået under COP21. Dette tilsagn blev bekræftet på andet topmødet mellem OLT'ernes energiministre i juni 2016.

Endelig gav de trepartsmøder, der blev holdt mellem Kommissionen, de territoriale/regionale anvisningsberettigede fra OLT og de medlemsstater, som de hører under, i forbindelse med 14. OLT-EU-forum mulighed for at drøfte og tackle eventuelle problemer vedrørende programmeringen og gennemførelsen af de finansielle ressourcer og konkret at planlægge de næste skridt sammen med de enkelte OLT og på regionalt niveau.

Situationen i 2016

I løbet af 2015 blev de strategiske retningslinjer for programmet fastlagt, og der blev foreslået målsektorer for alle programmer. På dette grundlag er der gjort betydelige fremskridt i 2016 med hensyn til udvælgelse og udarbejdelse af programmerne.

I den forbindelse er det værd at gøre opmærksom på, at de foreslåede målsektorer for de territoriale tildelinger grupperer sig tydeligt omkring centrale temaer, som i store træk omfatter:

miljøanliggender, klimaændringer, vedvarende energi og katastroferisikobegrænsning (fem ud af 16 OLT, som tegner sig for 21 % af de samlede vejledende territoriale tildelinger under 11. EUF)

social udvikling (unge) eller beskæftigelse/erhvervsmæssig integration og uddannelse/erhvervsuddannelse (fem ud af 16 OLT, som tegner sig for 33 % af de vejledende territoriale tildelinger under 11. EUF)

bæredygtig turisme (tre ud af 16 OLT, som tegner sig for 26 % af de vejledende territoriale tildelinger under 11. EUF)

konnektivitet og tilgængelighed/digital udvikling (tre ud af 16 OLT, som tegner sig for 20 % af de vejledende territoriale tildelinger under 11. EUF).

For de regionale programmer foreslås følgende målsektorer: